Eelnõu

**NARVA LINNAVALITSUS**

**KORRALDUS**

**Kodanikualgatuse hindamiskomisjoni moodustamine**

1. **Asjaolud ja menetluse käik**

Narva Linnavolikogu 30.01.2020 määrusega nr 5 kinnitati Narva linna eelarvest kodanikualgatuse toetamise kord. Vastavalt antud määrusele analüüsib ja hindab esitatud ideid linnavalitsuse poolt moodustatav komisjon, kuhu kuuluvad linnavalitsuse vastava ala spetsialistid, linnavolikogu vastava valdkonna komisjonide esindajad ja vajadusel sõltumatud spetsialistid.

**2. Õiguslikud alused**

2.1. Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega on pandud täitmiseks valitsusele.

2.2. Vastavalt Narva Linnavolikogu 30.01.2020 määruse nr 5 § 6 analüüsib ja hindab esitatud ideid linnavalitsuse poolt moodustatav komisjon, kuhu kuuluvad linnavalitsuse vastava ala spetsialistid, linnavolikogu vastava valdkonna komisjonide esindajad ja vajadusel sõltumatud spetsialistid.

 **3. Otsus**

Moodustada komisjon kodanikualgatuse ideede analüüsimiseks ja hindamiseks alljärgnevas koosseisus:

1. Aleksei Jevgrafov - linnapea (komisjoni esimees)
2. Jelena Pahhomova - linnavolikogu liige
3. Tatjana Stolfat - linnavolikogu liige
4. Aleksei Mägi - linnavolikogu liige
5. Viktor Šemarin - linnavolikogu liige
6. Vladimir Mižui - linnavolikogu liige
7. Jelena Skulatšova - linnavalitsuse liige
8. Jelena Golubeva - linnavalitsuse liige
9. Kaie Enno - Arhitektuuri-ja Linnaplaneerimise Ameti direktor

**4. Rakendussätted**

1. Korraldus jõustub seadusega sätestatud korras.
2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Aleksei Jevgrafov

Linnapea Üllar Kaljuste

Linnasekretär